इससे पहले 1998 एशियन गेम्स में ओडि़आ एथलीट रचिता पंडा मिस्त्री ने इसी वर्ग में कांस्य पदक जीता था। मुख्यमंत्री ने कहा है कि हमें गर्व है कि वर्तमान समय में देश में महिला एवं पुरुष दोनों क्षेत्र में तेज धावक ओडिशा से हैं। उन्होंने कहा कि ओडिशा सरकार एथलेटिक्स पर विशेष ध्यान दे रही है। इसका परिणाम हमें हाल ही के दिनों में देखने को भी मिल रहा है। राज्य में युवा प्रतिभाओं की कमी नहीं है, उन्हें बस जरूरत है प्रोत्साहन देने की, जो कि हमारी सरकार कर रही है। सरकार राज्य स्तरीय एथलेटिक्स एकेडमी खोलने की योजना तैयार कर ली है जिसे बहुत जल्द लांच किया जाएगा।